Folketing
2003-12-19

Jeg skal gøre det kort, men jeg vil alligevel ikke undlade at sige: Her har vi så, som jeg nævnte før, det tredje forslag, der om et øjeblik bliver stemt igennem. Alle tre forslag er direkte beskæringer af lejernes rettigheder. Her er det et spørgsmål om betalingen for adgang til elektroniske kommunikationstjenester, som tidligere har været boligstøtteberettigede; det siger man nu at de ikke skal være. Hvad er det, man gør her? Det er igen et angreb på de mennesker, der modtager boligstøtte, som får færre penge; det vil sige, at de reelt selv skal betale en højere husleje. For tredje gang i dag ser vi altså regeringens angreb på lejerne, og det er grunden til, at jeg synes, det dog lige skulle nævnes. Det er en hård dag for vores lejere, men jeg håber også, at lejerne er klar over, hvad det er, der foregår herinde for øjeblikket.